Tutvu giidide juhendamisel uue Pärnu Muuseumiga
Pühapäeval, 7. oktoobril 2012 kell 12.00 ja 15.00 Pärnu Muuseumis
Giiditunnid
Pärnu Muuseumi püsinäitus “11 000 aastat ajalugu – Elamusi vanast ajast” on avatud alates 2012. aasta maikuust ning annab ülevaate Pärnu linna ja maakonna ajaloost alates vanimatest teadaolevatest asulapaikadest Pullis ja Sindi-Lodjas. Muuseumi püsiekspositsioon on üles ehitatud kronoloogiliselt, ulatudes läbi hansaaegse linnaelu tutvustuse ja barokiaegse kindlustussüsteemide ärkamisaja ning vabariigi väljakuulutamiseni. Ekspositsiooni viimane saal viib meid läbi küüditamise ja vastupanuvõitluse tutvustuse nõukogude okupatsiooni.
Giidituur kestab orienteeruvalt tund aega ja korralistel giidituuridel giiditasu maksma ei pea!
Sissepääs muuseumi piletiga: täiskasvanud 4€, pensionärid ja üliõpilased 3€, õpilased 2€ ja eelkooliealised tasuta! Perepilet 10€.
Lisaks lastele:
Pühapäeval kell 15.00 on muuseumi lastenurgas töötuba savikeraamikast! Oodatud on lapsed alates 7ndast eluaastat, töötoa hind 3.50 €. Kokkuleppel lisatasu eest savipoti põletamine. Lisainfo ja registreerimine firstname.lastname@example.org
Avatud kohvik!